El Osèano Antartego el xe na destrirada de acua salsa de ła cual ła existensa cofà osèano no ła xe gnancora ricognosua universalmente. Xeneralmente el se considera estexo da łe coste de el Antartide a sud a ła łatitudine 60°S a nord, in corsipondensa co łi łimiti de aplicasion de el Tratà Antartego. El ga na superfisie de 20.327.000 chłometri cuadri, conprendendo anca łi mari perifeghi visini a łe coste antarteghe. Łi so mari perifereghi łi xe parte de el Canal de Drec, parte de el Mar de la Scòtia, Mar de Uèdel, Mar de el Re Acon VII, Mar de Làzarev, Mar de Rizer-Larsen, Mar dei Coxmonauti, Mar de ła Coperasion, Mar de Dèvis, Mar de Mòson, Mar de Dumòn d'Urvil, Mar de Sòmov, Mar de Ròs, Mar de Amùnsen e Mar de Belìnsausen.